
Text rozhodnutia
Súd: Krajský súd Bratislava Spisová značka: 3Co/351/2011 Identifikačné číslo súdneho spisu: 1505217887 Dátum vydania rozhodnutia: 30. 11. 2011 Meno a priezvisko sudcu, VSÚ: JUDr. Mária Šramková ECLI: ECLI:SK:KSBA:2011:1505217887.1 Uznesenie Krajský súd v Bratislave v právnej veci navrhovateľa: Mestská časť Bratislava - Petržalka, Kutlíkova 17, Bratislava, zastúpený: JUDr. Anna Rumplová, advokátka, AK Homolova 12, Bratislava, proti odporkyni: N. S., nar. XX.XX.XXXX, trvale bytom S.I. XX/XX, S., t.č. L., L..H.. - Q. L. O., I., zastúpená opatrovníčkou V. S., nar. XX.XX.XXXX, bytom S. XX, S., za účasti vedľajšieho účastníka na strane odporkyne V. S., bytom S. XX, S., o vypratanie bytu, o odvolaní odporkyne zastúpenej opatrovníčkou V. S.L. proti rozsudku Okresného súdu Bratislava V v Bratislave č.k. 12C 310/2005-132 zo dňa 02.06.2011, takto r o z h o d o l : Odvolanie odporkyne sa o d m i e t a . Navrhovateľovi sa náhrada trov odvolacieho konania nepriznáva. o d ô v o d n e n i e : Napadnutým rozsudkom súd prvého stupňa uložil odporkyni povinnosť vypratať a navrhovateľovi odovzdať 4-izbový obecný byt nachádzajúci sa v S. na S. P.. Č.. XX, Č.. S. XX, X.M.. a to v lehote 15 dní od právoplatnosti rozsudku bez nároku na zabezpečenie bytovej náhrady. Zároveň odporkyni uložil povinnosť nahradiť navrhovateľovi trovy konania pozostávajúce zo zaplateného súdneho poplatku za návrh vo výške 83,31 Eur do troch dní od právoplatnosti rozsudku. Proti uzneseniu podala odporkyňa zastúpená opatrovníčkou V. S. odvolanie dňa 08.08.2011. Krajský súd v Bratislave ako súd odvolací / § 10 ods. 1 O.s.p./ preskúmal odvolanie podľa 214 ods. 2 O.s.p., predovšetkým z hľadiska včasnosti jeho podania a dospel k záveru, že bolo podané oneskorene Podľa § 204 ods. 1 O.s.p. odvolanie sa podáva do 15 dní od doručenia rozhodnutia na súde, proti rozhodnutiu ktorého smeruje. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy. Podľa § 158 ods. 2 O.s.p. rovnopis písomného vyhotovenia rozsudku sa doručuje účastníkom, prípadne ich zástupcom do vlastných rúk. Podľa § 167 ods. 2 O.s.p. ak nie je ďalej ustanovené inak, použijú sa na uznesenie primerane ustanovenia o rozsudku. Podľa § 45 ods. 2 O.s.p. údaje uvedené na potvrdení o doručení písomnosti (ďalej len "doručenka") sa považujú za pravdivé, ak nie je dokázaný opak. Napadnutý rozsudok bol doručovaný opatrovníčke odporkyne V. S. do vlastných rúk podľa súdnej doručenky založenej na č.l. 134. V. S.Č., ktorá je opatrovníčkou odporkyne si zásielku na pošte prevzala dňa 21.07.2011, pričom prevzatie potvrdila na doručenke svojim podpisom. Odvolanie opatrovníčka odporkyne V. S. osobne podala na Okresnom súde Bratislava V dňa 08.08.2011. Lehota na podanie odvolania odporkyni zastúpenej opatrovníčkou V. S. skončila po uplynutí 15 dní odo dňa doručenia súdnej zásielky, teda dňa 05.08.2011, ktorý bol posledným dňom, kedy odporkyňa zastúpená opatrovníčkou V. S. B. odvolanie podať ( § 57 ods. 1, 2 O.s.p.). Odporkyňa zastúpená opatrovníčkou V. S. podala odvolanie osobne na súde dňa 08.08.2011, teda 3 dni po lehote stanovenej zákonom. Odvolací súd z uvedených dôvodov odvolanie odporkyne zastúpenej opatrovníčkou V. S.L. ako oneskorene podané v zmysle ust. § 218 ods. 1 písm. a/ O.s.p. odmietol. Navrhovateľovi súd nepriznal náhradu trov odvolacieho konania, pretože mu v súvislosti s podaným odvolaním odporkyne žiadne trovy nevznikli. Toto rozhodnutie prijal senát Krajského súdu v Bratislave pomerom hlasov 3 : 0. Poučenie: Proti tomuto uzneseniu odvolanie nie je prípustné.

